Diari Oficial de la Generalitat Valenciana


Sumari del DOGV 5469, del 13-03-2007 (2007/1982)

Informació pública de l'alternativa tècnica de programa d'actuació integrada del sòl urbanitzable industrial sector 9 la Milaria de Moixent.
--------------------------------------------------------------------------------------------------------------------------------------------

### Dades del document

Número de DOGV
:   5469

Data del DOGV
:   13-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1982


Data del document
:   08-02-2007

Organisme emissor
:   Promociones Proingis la Costera, SL

Tipus de document
:   Informació Pública

El Ple de l'Ajuntament de Moixent, de data 8 de novembre de 2006, aprova l'inici del procediment de concurs per gestió indirecta del programa del sector 9 urbanitzable industrial la Milaria.  
Es procedix a publicar les bases generals en el Butlletí Oficial de la Província de València (BOP) número 248, en data 18.10.2006, i una correcció d'errors en el BOP, de data 22.12.2006 número 304. Així mateix, es publica en el Diario Oficial de la Unión Europea, de data 23.01.2007, posteriorment en el Diari Oficial de la Comunitat Valenciana, de data 6 de febrer de 2007, número 5.444, l'anunci de concurs i les bases particulars.  
De conformitat amb el que preveu l'article 134, en concordança amb el 132 de la Llei 16/2005, de 31 de desembre, de la Generalitat, Urbanística Valenciana (LUV) (DOGV núm. 5.167, de 31 de desembre de 2005), per al desenvolupament del sector de referència, se sotmet a informació pública a efecte d'al·legacions, en la Notaria d'Antonio Ripoll Soler, domicili al carrer de la Concòrdia, número 1, baixos, de Moixent, telèfon 80 984 78 05, en horari d'oficines, l'alternativa tècnica del programa per al desenvolupament de l'actuació integrada denominada Sector Industrial Sector 9 la Milaria, del PGOU de Moixent, a la qual s'adjunta la corresponent memòria del programa d'actuació integrada, pla parcial i projecte d'urbanització, els projectes indicats amb anterioritat no han patit variació respecte als protocol·litzats per mitjà d'acta número 648, de data 28 de juny de 2006, la mateixa notaria, excepte pel que fa al pla parcial actual que s'adequa amb la DPE.  
Promoguda per la mercantil aspirant Promociones Proingis la Costera, SL, amb CIF B-96713078, amb domicili a l'avinguda del Guerrer de Moixent, número 17 B, de Moixent (46138).   
Els interessats podran obtindre copia de l'acta de protocol·lització tant de la inicialment autoritzada, com de la que és objecte d'aquest anunci o exigir que esta se'ls exhibisca en el termini d'un mes des de la publicació de l'anunci en el DOCV. Així mateix, podran consultar la documentació en l'Ajuntament de Moixent als efectes de presentar les al·legacions que estime convenients.   
Simultàniament, es procedix a remetre avís del present anunci als domicilis fiscals dels titulars cadastrals/registrals, conforme al que establix l'article 134.4. Sense perjudici d'això i conforme al que disposa l'article 59.4 de la Llei 30/1992 (LPAC) per mitjà del present anunci, i perquè servisca de notificació als titulars cadastrals amb domicili desconegut o dels que no consta el seu domicili conforme a la informació obrant en el cadastre.  
Moixent, 8 de febrer de 2007.- L'administrador: Vicente Francés Torres.